পাগলামো কত ধরনের হয়! কিন্তু, তা বলে নিজের মুখে গুলি? তাও একবার নয়, একাধিকবার এই ঘটনা ঘটানো! আসলে মার্কিন যুবক ক্রাসপার নাইটের এটাই নেশা। 
সম্প্রতি চলন্ত গাড়িতে নিজের মুখে গুলি করেন ক্রাসপার। সেই ঘটনা আবার ভিডিও করেন গাড়িতে থাকা তাঁর এক বন্ধু। গুলি করার পর কার্তুজও গিলে ফেলেন ক্রাসপার। গুলি করার জেরে তাঁর একটি দাঁতও ভেঙে যায়। সেটাও নাকি গিলে ফেলেছেন বলে ভিডিও-তে দাবি করেন ক্রাসপার। 
এর আগেও একাধিকবার মুখে গুলি করেছেন ক্রাসপার। একবার গুলি করার জেরে তাঁর মুখে একটা মাংসপেশীর নার্ভ নষ্ট হয়ে গিয়েছিল। কিন্তু, তারপরেও এই প্রাণঘাতী খেলা থেকে পিছু হটেননি ক্রাসপার। মৃত্যুভয়কে জয় করাটাই নাকি তাঁর নেশা। 
আরও পড়ুন
স্টান্ট তো অনেক দেখেছেন। এটা দেখার আগে ডাক্তারকে ডেকে নিতে পারেন
মদ্যপ যুবকের ‘মরণঝাঁপ’ গঙ্গায়। দেখুন ভাইরাল হওয়া সেই ভিডিও

সাম্প্রতিক ঘটনার পর নিজের ফেসবুক পেজে এক বিশাল পোস্টও করেছেন ক্রাসপার। তাতে তিনি পরিস্কার লিখেছেন, তাঁর বাবা-মা-পরিবার এটাকে পাগলামো বললেও তিনি তা মানতে রাজি নন। তাঁর কাছে এটা একটা খেলা। 


কিন্তু, জীবন-মৃত্যুর এই খেলায় প্রত্যেকবারই কী জিতবেন ক্রাসপার? সেই প্রশ্ন তুলেছেন অনেকে। এর থেকেও ভয়ঙ্কর কোনও ঘটনা ক্রাসপার ঘটাতে পারেন বলেও অনেকে আশঙ্কা করছেন। ক্রাসপারকে রিহ্যাবে দরকার বলেও অনেকে মনে করছেন। 
 
নিজের মুখেই গুলি করছেন ক্রাসপা, সুস্থ-স্বাভাবিক থাকলে তবেই ভিডিও-দেখুন...